钦定古今图书集成/理学汇编/字学典/第094卷 > 广川书跋 > 《论怀素书》
## 钦定古今图书集成/理学汇编/字学典/第094卷 > 广川书跋 > 《论怀素书》

怀素于书，自言得笔法三昧。观唐人评书，谓不减张
旭。素虽驰骋绳墨外，而回旋进退，莫不中节，旭则更
无蹊辙可拟，超忽变灭，未觉山谷之险，原隰之夷，以
此异耳。今其书自谓“真出锺，草出张。”真字不见于世，
惟草独传。当其手笔调和时，忘神定气，徐起而视，所
乡无前，故能迥出唐诸子右，奄薄刘、宋、齐、隋而兼有
之，其体制该备，顾后世不能加也。